cyanic-selkie/wikianc huggingface dataset:
סיבוב עצמי של כוכב
חור שחור
חור שחור הוא עצם בעל שדה כבידה כה חזק עד שדבר אינו יכול לברוח ממנו. לפי משפט האין-שיער תנע זוויתי הוא אחד משלושת הגדלים המאפיינים חורים שחורים. חורים שחורים שיש להם תנע זוויתי קרויים "חורים שחורים מטיפוס קר" (Kerr). כאשר חור שחור נוצר, בתהליך של קריסת כוכב מסיבי, הוא שומר על התנע הזוויתי והסיבוב שלו גורם למרחב בנפח שנקרא 'ארגוספירה', להיגרר אחריו. מסה שנופלת לתוך מרחב זה מקבלת אנרגיה ויכולה להיפלט מהארגוספירה מבלי ליפול לחור השחור. בריחת המסה גורמת לחור השחור לאבד תנע זוויתי. אפקט זה נקרא תהליך פנרוז.
איספא - איגוד ישראלי לספורט ביליארד
ארגון
האיגוד הוא מוסד ללא כוונת רווח שנוסד בשנת 2004. איספא רשומה כחוק ברשם העמותות כעמותה, ופועלת מכוח "חוק הספורט" (התשמ"ח - 1988). איספא הוא ארגון ספורט מוכר על ידי משרד התרבות והספורט, והוא נתמך כלכלית בין היתר על ידי המועצה להסדר ההימורים בספורט ומינהל הספורט.
אוטובוס הקסמים נוסע שוב
אוטובוס הקסמים נוסע שוב (באנגלית: The Magic School Bus Rides Again) היא סדרת טלוויזיה מונפשת קנדית-אמריקאית לילדים, המבוססת על סדרת ספרים מאת ג'ואנה קול וברוס דגן. הסדרה משמשת גם כסדרת המשך לסדרת ההנפשה "אוטובוס הקסמים", אשר שודרה לראשונה בשנת 1994 והופצה ברחבי העולם. הסדרה בוימה על ידי ריצ'רד ווסטון, והופקה על ידי Scholastic Corporation ו-9 Story Media Group.
הפקה
בשנת 2014, הוכרז שתופק סדרת המשך לסדרה "אוטובוס הקסמים", אשר יקראו לה "The Magic School Bus 360°" (אוטובוס הקסמים 360°). סטיוארט סטון, אחד ממפיקי הסדרה אשר דיבב את דמותו של ראלפי בסדרה המקורית, אמר שחלק מהמדבבים המקוריים ידבבו בסדרה בתפקידים שונים.
מלון יסמין האוס
מלון יסמין האוס או בית יסמין, הוא בניין בשכונת טלביה בירושלים. הוא נמצא ברחוב חובבי ציון 21, במפגש הרחוב עם רחוב לב העברי.
היסטוריה
לאחר סגירת בית הספר הפך המבנה לבית מלון ובו שבעה חדרים שנקרא "מלון יסמין האוס" (באנגלית: Jasmin House Hotel) על שם יסמין, בתו של ד"ר כנעאן. במלון התגוררו פקידי המנדט הבריטי, וכן עיתונאים בריטיים. בשנת 1947 שימש הבניין את חברי ועדת אונסקו"פ של ארגון האומות המאוחדות אשר באו לבקר בירושלים על מנת לגבות עדויות ולהכריע בשאלת סיום המנדט הבריטי ועתידה של ארץ ישראל.
אנני לנוקס
ביוגרפיה
בשנת 2003 הקליטה לנוקס את השיר "Into the West" לפסקול הסרט "שר הטבעות: שיבת המלך", וזכתה עליו בפרס האוסקר ובפרס גלובוס הזהב לשיר הטוב ביותר.
נג'לוז'
יהודי נג'לוז'
בנג'לוז' חיו מעט יהודים בתקופות זמן שונות:
סטיב רייך
מוזיקה מעובדת ומינימליזם
היצירה בת 11 הדקות היא דוגמה למוזיקה מעובדת. כך גם "מוזיקת מטוטלת" מ-1968, המורכבת מן הצליל של מיקרופונים אחדים, המיטלטלים מעל הרמקולים שהם מחוברים להם ובכך מפיקים משוב (מוזיקת מטוטלת הוקלטה על ידי להקת סוניק יות' בשלהי שנות ה-90).
אנדורו
מלבד סגנון ה"ספיישל טסט" שנפוץ בשימוש בתחרויות בינלאומיות, קיים סגנון פופולרי נוסף בשם הייר סקרמבל (Hare-scramble). במרוצים בסגנון זה נדרשים הרוכבים לבצע הקפה אחת או יותר במסגרת זמן נתונה על תוואי שטח נרחב, ללא הפסקות. המנצח הוא הראשון שהגיע לקו הסיום בתום השלמת מספר ההקפות הנדרש. בדרך כלל, מרוצים אלו יהיו קצרים יותר ממרוצי ספיישל טסט: הן מבחינת זמן המרוץ והן מבחינת אורך המסלול.
סיכומי אליפויות ישראל
בתום עונת 2011/2012 הוכתר דן מיה, רוכב גאסגאס כאלוף קטגוריית ה-E1, רוכב אפריליה יוני לוי זכה באליפות קטגוריית ה-E2 ורוכב KTM הדר עציוני הוכתר כאלוף קטגוריית ה-E3.
מקארוב PM
המקארוב PM (אנגלית: Makarov PM, רוסית: пистолет Макарова,ПМ) הוא אקדח תקני בכוחות המשטרה והצבא של ברית המועצות מאמצע שנות ה-50 של המאה ה-20.
אדירי התכלת
תת-כותרים
תת הכותרים באדירי התכלת הם בעצם קשתות בסיפור העל של הכותר. במרכז כל תת-כותר נמצאת דמות שהכותר רשום על שמה והסיפור מתרכז בה.
כנופיה
פעילות אופיינית
כנופיות מעורבות בכל הסוגים של פשעי-רחוב והתנהגויות אנטי-חברתיות, בהם סחיטה, גנבה, ונדליזם וסחר בסמים, בתוך ומחוץ לכותלי בתי הכלא. בנוסף, אנשים נופלים קורבן למעשי שוד וחטיפה של כנופיות. כנופיות רחוב משתלטות על טריטוריה או "תחום" בעיר מסוימת ולעיתים קרובות מפעילה בו גבייה של דמי חסות: הסכם בין בית עסק לפושעים לפיו הם יספקו לעסק שירותי הגנה בתמורה לתשלום קבוע. בפועל מדובר בסחיטה מפני שהפושעים בעצם "מגנים" על העסק מפני עצמם, שכן אם לא ישלם את דמי החסות הם עצמם יפגעו בו או בבעליו. מרבית חברי הכנופיות, כאשר נשלחים לכלא, שומרים על זהותם הפלילית וההשתייכות שלהם לכנופיה.
אוכלוסייה
ה-FBI מעריך את גודלן של ארבעת ארגוני הפשיעה הגדולים באיטליה ככוללים 25,000 חברים, וכ-250,000 נספחים ברחבי העולם. ארגוני פשיעה רוסיים, גאורגיים, אוקראיניים ומדינות נוספות שהיו תחת שליטתה של רוסיה הסובייטית כוללים כ-300,000 איש המשתייכים אליהם.
קמוב Ka-50
הקמוב Ka-50 (באנגלית: Kamov Ka-50, ברוסית מכונה גם: Чёрная акула (צ'וֹרנַאיָה אָקוּלָה) - פירוש: כריש שחור. כינוי בקוד דיווח נאט"ו: Hokum A) הוא מסוק קרב קואקסיאלי חד-מושבי אשר תוכנן על ידי חברת קמוב הרוסית כדי למלא את הדרישה למסוק קרב מדור חדש שיחליף את המיל מי-24 המיושן.
מושב מפלט
לאור האבדות הרבות של מסוקים מסוג מיל מי-24 במהלך הלחימה באפגניסטן, הותקן במסוק ה-Ka-50 מושב מפלט שנועד להציל את הטייס במקרה של פגיעה במסוק. מנגנון הפליטה פועל בשני שלבים עיקריים: בשלב הראשון מתפוצץ חומר נפץ שנמצא בשורש להבי הרוטור מנתק ומשגר אותם הרחק מהמסוק, לאחר שהשלב הראשון בוצע מופעל השלב השני ובו מופעל המנוע הרקטי שנמצא על מושב הטייס ומפליט את הטייס ביחד עם המושב מחוץ למסוק. בנוסף לזה תא הטייס בנוי מסגסוגת עמידה לירי של פגזים קטנים.
בן ציון ליטנר
קורות חייו
בן ציון לייטנר נולד ב-1927, בן למלכה וחיים, באודסה שבברית המועצות. בתקופת מלחמת העולם השנייה, הצטרף אל פלוגת פרטיזנים ועמה השתתף בפעולות התקפה והגנה והשתתף במתקפה על מחנה ריכוז.
מהפכת הדפוס
המצאתו של גוטנברג
גוטנברג היה צורף זהב, ומתוקף מקצועו התמצא היטב במלאכת ההטבעה וההחתמה. עיקר המצאתו הייתה במעבר מלוחות מגולפים לאותיות מגולפות עשויות מתכת. את האותיות הבודדות אפשר לסדר כל פעם בהרכב אחר וליצור על ידי כך את כל מילות השפה באמצעות כלי אחד בלבד עבור כל אות. באמצעות תהליך דו-שלבי - חריטת ביד אומן של אות שקועה מפלדה ולאחר מכן יציקת עותקים בולטים רבים וזהים מסגסוגת עופרת קלה להתכה. בכך פתר גוטנברג סוגיה שדרשה מאותיות הדפוס תכונות מנוגדות: מחד דרושה מתכת רכה, אחרת יש להשתמש בלחץ גדול פי כמה בתהליך ההדפסה מה שמייקר את המכבש ומקשה על השימוש בו, ומאידך דרושה מתכת קשה על מנת שמלאכת האומן לא תתבזבז על אות דפוס קצרת ימים. כך הפכה המלאכה היקרה להחריד של יצירת תחריטי עמודים למלאכה זולה בהרבה, ולכן גם נגישה בהרבה. גוטנברג תרם את שלו גם במציאת הסגסוגת המתאימה עבור אותיות הדפוס, ביצירת צבע דפוס הולם, טיפול בנייר, פיתוח מכבש דפוס מתאים, ותיאום כל הדרוש להוצאת המלאכה לפועל. למעשה הסגסוגת שפיתח גוטנברג לאותיות הדפוס - עופרת, אנטימון וכמויות קטנות של יסודות נוספים - נמצאת בשימוש עד ימינו.
פורשיה דה רוסי
פורשיה לי ג'יימס דג'נרס (באנגלית: Portia Lee James DeGeneres), המוכרת בשם הבמה שלה, פורשיה דה רוסי (באנגלית: Portia de Rossi; נולדה ב-31 בינואר 1973), היא שחקנית עבר אוסטרלית-אמריקאית. מוכרת במיוחד בשל גילום דמותה של נל פורטר (אנ') בסדרת הדרמה המשפטית "אלי מקביל" (1998–2002), בדמותה של לינדסי בלות' פיונקה בקומדיה האמריקנית "משפחה בהפרעה" (2003–2006, 2013, 2018–2019) ובתור אליזבת נורת' במותחן הפוליטי "סקנדל" (2014–2017).
חיים אישיים
ב-2017, דה רוסי צייץ בטוויטר שהשחקן סטיבן סיגל חשף את עצמו בפניה בזמן שהיא עשתה אודישן לאחד מסרטיו.
מאיה ז"ק
עבודותיה
ז"ק עובדת במגוון רחב של מדיות הכוללות רישום, הדמיות מחשב, ועבודות וידאו שהן סרטים קצרים. יצירתה עוסקת רבות בזיכרון. בהרצאה על טרילוגיית הסרטים עטורת הפרסים שלה – "טרילוגיית הזיכרון", המורכבת משלוש עבודות וידאו בנות כ-20 דקות כל אחת – "אמא כלכלה", "חוק שחור לבן" ו"אור נגדי" – התייחסה ז"ק לסיפור משפחתה האישי בהקשר לעבודות אלה. היא החליטה לחזור ולבקר עם אביה ואחותה בסלובקיה, בבית שבו גדלה סבתה, אך האדם שהתגורר שם סירב להכניסם לבית. חוסר היכולת לחדור למרחב הפיסי שהוא גם מרחב הזיכרון היה עבורה טריגר ליצירה הנוגעת במקום של הבית ובניסיון לברוא, לדמיין ולהחיות משהו שאין לה גישה אליו.
ארץ נהדרת
מאפיינים
התוכנית זכתה מראשיתה למדרוג גבוה. יוצר התוכנית והעורך הראשי שלה הוא מנהל התוכן של קשת, מולי שגב. את שם התוכנית נתנה לה דנה מודן, בת זוגו של שגב בזמנו, מתוך שירו של יהורם גאון "שלום לך ארץ נהדרת" (שגב זכר כי ההשראה לרעיון של מודן הייתה המשפט "יש לנו ארץ נהדרת" שהשמיע בנימין נתניהו במערכת הבחירות מול שמעון פרס).
בשנת 2022 שודר סרטם של ירון שילון וניר זהבי - "ארץ נהדרת - תמונת מחזור". סרט דוקומנטרי באורך 81 דקות המסכם 20 שנות "ארץ נהדרת" ובו מפגש מיוחד וחד פעמי של כוכבי כל העונות. על כל הרגעים הבלתי נשכחים והסיפורים מאחורי הקלעים עם היוצרים, הכותבים וההפקה.
השפעה
הפופולריות הרבה של "ארץ נהדרת" בציבור הישראלי באה לידי ביטוי לא רק במדרוג גבוה אלא גם במקום שניתן לה בבמות נוספות. כך למשל הצלחת העונה הראשונה הביאה את חברות התחפושות בפורים 2004 לייצר תחפושות של הדמויות המפורסמות של התוכנית, כמו לובה (טל פרידמן) ועוזי כהן (אלי פיניש). התוכנית נבחרה בשנת 2010 לתוכנית העשור של גלי צה"ל והתחנה אף הקדישה לה מצעד מערכונים מיוחד.
ביקורת
למרות ההצלחה המסחרית ספגה התוכנית ביקורות על גישתה הבידורית בעיקרה. בעונותיה הראשונות, לטענת מספר מבקרים, הסאטירה בתוכנית הומרה באסופה של חיקויים מבוצעים היטב, והתוכנית נמנעת מביקורת של ממש על דמויות מרכזיות ועל נושאים בוערים בזירה הפוליטית והציבורית. בעונות המאוחרות יותר של התוכנית טענו המבקרים שהתוכנית לא רק חדלה מלעסוק בסאטירה אלא גם הפסיקה להיות מצחיקה ולמעשה נשארה בלעדית תחת תו "תוכנית הבידור" הפופולרית.
תור צווארון
תור הצווארון הוא אחד הזיהויים לתור המוזכר במקרא ובחז"ל אותו הקריבו כקורבן עוף במקדש בירושלים.
קינגס לאנגלי
היסטוריה
לאחר הכיבוש הנורמני בשנת 1066, ניתנו אדמות הכפר לרוברט, אחיו החורג של ויליאם הכובש, והוא בנה בכפר בית אחוזה. בשנת 1276 נרכש בית האחוזה על ידי אלינור מקסטיליה, מלכת אנגליה, ובראש הגבעה הסמוכה לכפר נבנו ארמון ופארק לציד איילים. בעקבות בניית הארמון שונה שם הכפר מ"לאנגלי" ל"קינגס לאנגלי" - "לאנגלי של המלכים", והארמון הסמוך לכפר נקרא "ארמון קינגס לאנגלי".
G4S
ביקורת
החברה הייתה מעורבת במספר תקריות אבטחה בארצות הברית, בריטניה ודרום אפריקה.
סם טראמל
בנוסף שיחק במחזות "השושנה המקועקעת" (1995) ו"Ah, Wilderness!" (1998) ; עבורו קיבל מועמדות לפרס טוני.
קריירה
בשנת 1995 שיחק במחזה "השושנה המקועקעת" מאת טנסי ויליאמס. בשנת 1998 שיחק בתיאטרון ברודוויי במחזה "Ah, Wilderness!" מאת יוג'ין או'ניל; עבור תפקידו בתור ריצ'רד מילר, היה טראמל מועמד לפרס טוני לשחקן הטוב ביותר במחזה.
ויקטור אולמן
קורות חיים
אחרי היערכות בחזית האיטלקית, באיסונזו, קיבל שחרור לצורך לימודים והתקבל ללימודי משפטים באוניברסיטת וינה. בראשית 1918 התקבל גם לסמינר לקומפוזיציה של שנברג. אצל שנברג עצמו למד את תורת הצורות, קונטרפונקט ותזמור. אולמן למד נגינה בפסנתר אצל הפסנתרן האוסטרי אדוארד שטוירמן והיה פסנתרן מעולה, אם כי לא טיפח שאיפות לקריירה של סולן. לפי הצעת שנברג מונה לחבר- מייסד של ועדת ה-Verein für Musikalische Privataufführungen. במאי 1919 הפסיק את שני הקורסים שלמד בהם ועזב את וינה כדי להקדיש את כל זמנו למוזיקה בפראג. כמורה בחר באלכסנדר זמלינסקי, שבהדרכתו התמנה למנצח בתיאטרון הגרמני החדש בפראג (כיום האופרה הממלכתית של פראג), שם עבד עד 1927. (בעונה הבאה, 1927-8, התמנה לראש להקת האופרה באאוסיג על נהר אלבה (Ústí nad Labem) אבל הרפרטואר שלו (שכלל אופרות משל ריכרד שטראוס, ארנסט קרנק ואחרים) היה מתקדם מדי לטעם המקומי, ומינויו בוטל.
ב-16 באוקטובר 1944 נשלח למחנה אושוויץ-בירקנאו ושם נרצח, ב-18 באוקטובר 1944, בתאי הגזים.
מכלול עבודתו שנשאר בטרזיינשטט נשמר כמעט במלואו וכולל - מלבד יצירות כוראליות, מחזורי שירים וכמות ניכרת של מוזיקה לבימה - כמה יצירות חשובות כמו שלוש הסונאטות האחרונות לפסנתר, מתוכם הסונטות מס 5 ומס 7 נכתבו עם עדות ברורה באשר לכוונות התזמור ועובדו לשתי סימפוניות על ידי ברנהרד וולף, (במוצאי יום השואה 2012 ביצעה התזמורת הסימפונית ירושלים את הסימפוניה השנייה על בסיס הסונטה השביעית אותה סיים אולמן יומיים לפני שנשלח אל מותו באושוויץ'), רביעיית המיתרים השלישית, המלודרמה המבוססת על שיר הדגלן רילקה והאופרה הקאמרית "קיסר אטלנטיס, או: התמרדותו של המוות", שיצאה לאור לראשונה בשנת 1975. האופרה הוצגה בשלמותה בטלוויזיה הבריטית ובמספר הפקות בארצות אחדות; הפקות חשובות היו בברמן ובשטוטגרט בשנת 1990. היצירה נכתבה על צדם האחורי של קרעי רשומות של מחנה הריכוז, ואלה שימשו בביצוע הראשון את הנגנים, שהדבר נגע מאוד ללבם.
אינאוס גרנדיירס
הקמה ופעילות
סקיי הצהירה על מדיניות סמים קפדנית במיוחד ואף מבצעת בדיקות מטעמה. עם זאת בתקשורת הצרפתית נשמעו ביקורות על היכולות הגבוהות של רוכביה ורמיזות לשימוש בחומרים אסורים ואוהדים צרפתים במהלך מרוץ 2015, אף תקפו את המוביל של סקיי כריסטופר פרום. סקיי פרסמה מיוזמתה בדיקות של פרום ורוכבים נוספים המוכיחות, לטענתה, שהם נקיים מסמים ומחומרים משפרי ביצועים.
המעבר לאינאוס
באוגוסט 2020 הקבוצה שינתה את שמה ל"אינאוס גרנדיירס", כאקט של שיווק ופרסום ברכב שטח של חברת אינאוס שנקרא באותו השם. הקבוצה הופיעה תחת המיתוג החדש לראשונה בטור דה פראנס 2020 שהחל ב-29 באוגוסט, שינוי השם גם כלל שינוי מדים ואת צבעי הקסדה.
השתנה
עבור בני אדם בריאים (וכמו גם עבור בעלי חיים רבים אחרים) תהליך ההשתנה מבוצע תחת שליטה מלאה. אצל תינוקות, אצל חלק מאוכלוסיית הקשישים, ואצל אנשים הסובלים מפגיעה נוירולוגית, השתנה עלולה להיות מבוצעת כרפלקס באופן בלתי נשלט. מרבית בני האדם הבוגרים משתינים עד שבע פעמים במהלך היום.
אנטישמיות
לאחר התהוות הנצרות
לאחר התהוות הנצרות נוצר סוג נוסף של שנאת ישראל שמקורו ביריבות דתית. הקבוצה הדתית החדשה והקטנה שהייתה בעמדה יריבה ליהדות ונדחתה על ידיה, הפגינה שנאה כלפי הדת שדחתה אותה וניסתה לעשות לה דמוניזציה כבר בכתבי הקודש שלה. ב מתוארים היהודים כבני השטן על שסירבו לקבל את ישו. בוויכוח המתואר שם בין ישו ליהודיים, שמסרבים לקבלו, הוא טוען כי השטן הוא אביהם, והם חפצים בתאוותו שהיא רצח ושקר. בכל ארבע הבשורות של הברית החדשה הממסד היהודי של אותה תקופה מתואר כמי שנטל חלק מסוים בהריגת ישו, אם בחריצת דינו, אם במסירתו לפונטיוס פילטוס, אם בקטרוג והסתה כנגדו, לבל יחון אותו העם, ואף בהוספה ללגלג עליו כאשר כבר נצלב. בבשורה על פי מתי אף מסופר כי פילטוס רחץ את ידיו לאות כי הוא נקי ממות ישו, והעם קיבל אחריות על הריגתו במילים "דמו עלינו ועל בנינו". שילוב דברים אלו בכתבי הקודש היה בסיס חשוב לשנאת יהודים.
חדשות חוץ
למרות שברוב העולם דובר האנגלית תחום זה אינו נחשב בדרך כלל כהתמחות ספציפית עבור עיתונאים, הוא כך כמעט בכל העולם. בארצות הברית ישנה הבחנה מטושטשת בין "חדשות חוץ" ל"חדשות בינלאומיות", כאשר הן כוללות ישירות את הממשל הלאומי או המוסדות הלאומיים, כגון בעת מלחמות בהן מעורבת ארצות הברית, או פסגות של ארגונים רב-צדדיים שבהם ארצות הברית חברה.
אנטישמיות
עליית הנאצים והשואה
בשואה, לא זו בלבד שהיהודים הושמדו באופן שיטתי ומתוכנן על ידי המשטר הנאצי - הם אף נרצחו בשלל פוגרומים שבוצעו בידי האוכלוסייה המקומית במזרח אירופה, שראתה בכיבוש הנאצי הזדמנות פז להיפטר מן היהודים. שנאת היהודים הייתה נפוצה גם בקרב גורמים אנטי-נאצים, כמו המחתרת הפולנית הלאומנית. הליטאים והאוקראינים נודעו לשמצה על האנטישמיות שביטאו בתקופה זו. מנגד, גם במדינות בעלות הברית לא ניכרה תכונה להציל את היהודים מהתופת, ומדינות רבות בעולם סירבו לקבל פליטים יהודיים שברחו מגרמניה הנאצית.
אנטישמיות אחרי השואה
בשנת 2013 ערכה סוכנות האיחוד האירופי לזכויות אדם סקר מקוון בקרב יהודים בתשע מדינות אירופיות, בהן מתגוררים רוב מניינם של היהודים ביבשת (90%): בלגיה, צרפת, גרמניה, הונגריה, איטליה, לטביה, שוודיה והממלכה המאוחדת. שני שלישים מהמשיבים לסקר (66%) ראו באנטישמיות בעיה הקיימת בכל המדינות החברות באיחוד האירופי שבהן נערך הסקר. שלושה רבעים מהמשיבים לסקר (76%) ציינו שהאנטישמיות החמירה במהלך חמש השנים האחרונות בארץ שבה הם חיים. ראו גם: נאו-נאציזם
התקפות על קהילות יהודיות והתעוררות ארגונים קיצוניים
בדומה להשפעת האירועים האלימים בישראל על שאר העולם, בתקופות של מלחמות ומבצעים צבאיים בישראל, לעיתים יש עליה ברורה במספר התקריות האנטישמיות. בתקופת מלחמת לבנון השנייה למשל, נמדדה עלייה באירועים אלו. בסיאטל אירע פיגוע ירי במרכז הפדרציה היהודית. קריקטורות שפורסמו בעיתונות עשו שימוש בהקשרים מהשואה (אהוד אולמרט כמפקד מחנה נאצי היורה באסירים) ותכונות סטריאוטיפיות של יהודים (לגלוג על הירי הרב של הפגזים ברמיזה כי יהודים הם קמצנים) בהקשר למלחמה בלבנון. כך גם במהלך מבצע שומר החומות, במשך שלושה שבועות דווחו 251 תקריות אנטישמיות, קצב גבוה בהרבה מהכמות הרגילה.
אנטישמיות פלסטינית
במשך שנים, גם לפני האינתיפאדה השנייה, הופעלה בשטחים הסתה אנטישמית מסיבית בבתי הספר ובאמצעי התקשורת הפלסטיניים, אשר עודדו לא רק שנאת ישראל אלא שנאת יהודים באשר הם. זו האחרונה נפוצה בעיקר בקרב החוגים האיסאלמיים-הדתיים בשטחים ואף בישראל, כגון הרשות הפלסטינית, חמאס, הג'יהאד האסלאמי הפלסטיני והתנועה האסלאמית (של ערביי ישראל), אשר מציגים את היהודים ככופרים, כאויביו של האל, אשר יש להשמיד במלחמת קודש (מצוות הג'יהאד) ואף מצווה וכבוד גדול למות במלחמה זו (ראו שאהיד). הספר של היטלר, מיין קמפף הוא רב-מכר בקרב הפלסטינים.
בלוס
לפי יואנס צצס, בני בלוס הם נינוס (הוא אבי נינוה), אגנור, פויניקס, איגיפטוס, דנאוס ופינאוס; אחרים מחשיבים את אגנור לאחי בלוס; צצס מאמין שאגנור האח ואגנור הבן היו אנשים שונים, כאשר אגנור שחשק באנטיופה בת בלוס היה האח.
איסור אכילת שרצים
איסורי אכילת שרצים הם מצוות לא תעשה מהתורה. התורה מבחינה בין שלושה סוגי שרצים בעלי איסורים נפרדים: שרץ הארץ, שרץ העוף, ושרץ המים. מכיוון שיש חפיפה חלקית בין הקבוצות, באכילת שרצים מסוימים עלולים לעבור עד שבעה לאווים דאורייתא.
בית רומנו (תל אביב)
היסטוריה
במקום בו ניצב הבניין, שכן בית קאפוס הטמפלרי, ובו התגורר ארתור רופין עם עלייתו לארץ ישראל בשנת 1908. הבניין הנוכחי נבנה בשנת 1947 ביוזמתם וכספם של האחים יוסף רומנו, זכי רומנו ואלי רומנו מסוריה (בני אברהם, משפחה ענפה נצר לצאצאי הגאון מווילנא ולגירוש ספרד, שרכשה אדמות בתל אביב של אותן השנים). רומנו בנו מבנה על פני שטח של שלושה דונם, ובעת הקמתו נחשב לענק: אורכו עומד על כ-70 מטרים מדרך יפו בדרום ועד התעלה בה עברה מסילת הרכבת יפו–ירושלים בצפון, ורוחבו מגיע לכ-40 מטרים ממזרח למערב. את הבניין תכנן האדריכל מאיר הורמן.
במרכזו משתרעת חצר פנימית מוארכת ונגישה לכלי רכב דרך מעבר מרחוב יפו אשר מוקם בקומת הקרקע. המבנה מתנשא לגובה של ארבע קומות, ובחצר הפנימית הוקמו בשתי הקומות התחתונות אכסדראות עמודים. לחלקו האחורי נוספה לימים קומה חמישית. לעיתים הוא מתואר כקניון הראשון בארץ ישראל (ראו גם פסז' פנסק).
איתות (ברידג')
תנאים לקביעת סוג האיתות
984
סימון איטלקי
דוגמה: שחקן הוביל ב A. שותפו זורק את ה 5 ומסמן לו להמשיך באותה סדרה. השותף שסימן סימון מעודד עשוי להחזיק את הקלפים הבאים (כשהיריבים משחקים בחוזה ללא שליט): QJ1065. אם השותף זרק את ה 2 זהו סימן שלא להמשיך בסדרה. השותף עשוי להחזיק למשל את הקלפים הבאים בסדרת ה : 234. אם השותף זרק את ה 8 יכול להיות שהוא מחזיק בקלפים 8 ו 6 בסדרת ה ובקלפים הבאים: AKQ109 השותף מסמן לשחקן שהוביל להמשיך בסדרה גבוהה, כלומר: סדרת ה.
אם הוא שם את הקלף 5 הוא מעוניין ששותפו ישחק.
סימון גבוה-נמוך
דוגמאות לסימון התייחסות לאחר ששחקן הוביל ב ב A. כששותפו משחק את ה 9 הוא מעודד המשך בסדרה. כששותפו משחק את ה 3 הוא אינו מעוניין בהמשך בסדרה אחרת לא ידועה.
כנגד חוזה בסדרת ה מצד מערב, צפון הוביל ב A ודרום שיחק את ה 10. צפון המשיך ב K ודרום שיחק את ה 2A. את הקלף השלישי ששיחק צפון חתך דרום. דרום מחזיק את הקלפים הבאים:
הוא עשוי לשחק את ה 2 על מנת לאותת על העדפת סדרת ה.
העדפת סדרה באמצעות שליט (Trump Suit Preference)
42
AK7543
מושל צ'ילה
מכיוון שכך נשא בעל המשרה בתואר "מושל" מתוקף היותו ראש המנהל והממסד הפוליטי המקומי; בתואר "קפטן-חנראל" כמפקד הצבאי העליון; ובתואר "נשיא האודיינסייה המלכותית", או לעיתים "נשיא" בלבד, מתוקף ישיבתו בראש מוסד זה.
תן לזמן ללכת
הפקה
בתקופה זו התחיל משה להוות אלטרנטיבה לזוהר ארגוב שהיה המוביל הבלעדי במוזיקה המזרחית באותן שנים.
שרה ברוורמן
תחילת דרכה
נולדה בבוטושאן שברומניה, ילדה חמישית למשפחה ציונית. בגיל 9 הצטרפה לתנועת "השומר הצעיר". בשנת 1938 נבחרה על ידי השומר הצעיר לעלות לארץ ישראל ולעבור שם הכשרה חקלאית. רבים מחבריה עלו לארץ כמעפילים. עם הגיעה ארצה החלה בלימודי רפתנות בבית הספר החקלאי "עיינות". שם הכירה את עדה פישמן-מיימון, אז מנהלת המשק, והצטרפה לפעילות ב"הגנה". בשנת 1940 עברה למגדיאל והצטרפה לפלוגה ב' של הפלמ"ח בשנת 1942. בשנת 1943 סיימה קורס מפקדי מחלקות. בשנת 1944 נמנתה עם 37 "צנחני היישוב" שהתנדבו לצנוח בשטחי אירופה הכבושה על ידי גרמניה הנאצית. משימה זו הייתה חלק ממאמצי היישוב היהודי בארץ ישראל, העני מאוד באותה תקופה בנשק ובאמצעים, לעזור במשהו ליהדות אירופה ולמלחמה בנאצים. לאחר שבקשות היישוב להפצצת מחנות ההשמדה לא התקבלה, הציעו מפקדי היישוב לבריטים לשלוח מספר אנשי פלמ"ח מעבר לקווי האויב, כדי ליצור קשר עם טייסים שבויים בגרמניה, עם הפרטיזנים ותוך כדי כך גם לעזור ליהודים בהכשרה צבאית, כספית ומוראלית. המבצע נקרא "מבצע אמסטרדם".
לואיס אנדרוס
לואיס אנדרוס (באנגלית: Lewis Yelland Andrews; 26 בספטמבר 1896 – 26 בספטמבר 1937) היה מושל מחוז הגליל בתקופת המנדט הבריטי, אוהד הציונות, שנרצח על ידי טרוריסטים ערבים בשנת 1937 בעת המרד הערבי הגדול.
ביוגרפיה
במהלך שירותו בממשל המנדטורי שימש במגוון רחב של תפקידים מנהליים. היה איש הממשל המחוזי בצפון, שופט בית המשפט המחוזי בחיפה בשנים 1921–1922, ומ-1929 עד 1932 שימש פעמים אחדות כמושל מחוז הצפון בפועל. בשנת 1932 נתמנה לקצין לענייני פיתוח במחלקת הפיתוח של ממשלת המנדט ויועצו של הנציב העליון. מ-1933 עד 1936 שימש פעמים אחדות כרשם האגודות השיתופיות. כן שימש כחבר בוועדה לפיתוח החקלאות והממונה על מסי המקרקעין.
בקיץ 1937 פיצלו הבריטים את מחוז הצפון והפרידו ממנו את נפות עכו, נצרת, טבריה וביסאן, שאורגנו במסגרת מחוז חדש, מחוז הגליל, והעמידו בראשו את אנדרוס. נפות ג'נין, שכם, טולכרם וחיפה הופרדו ממחוז הצפון. הערבים ראו בכך צעד לקראת חלוקת הארץ וצירוף הגליל למדינה יהודית. אנדרוס הפעיל יד חזקה נגד המורדים הערבים בגליל, האיץ בפעילות המשטרה והטיל קנסות קיבוציים על כפרי פורעים. למשך פרק זמן מסוים הצליח להחזיר את השקט לגליל. אנדרוס נהג להשתתף כאורח בעליות על הקרקע של יישובי חומה ומגדל.
עדות על אנדרוס
חיה ארד, חברת קיבוץ בית זרע, פרסמה רשימה על ההצגה "כיצד חוגגין" שערכו בקיבוץ בית זרע במלאת עשור לעלייה על הקרקע. בין שאר דבריה היא כתבה:
נטורופתיה
ביקורת
ישנה ביקורת על אי הסדר הרווח במדינות השונות בנוגע להסדרת העיסוק בנטורופתיה. ישנם נטורופתים בעלי גישות שונות, מדעיות ושאינן מדעיות אשר לעיתים הוסמכו במוסדות שונים עם אידאולוגיות טיפוליות שונות שאינן אחידות וישנם מטפלים רבים המגדירים עצמם נטורופתים ללא כל הסמכה בעיקר במדינות בהן אין חקיקה שתסדיר מיהו נטורופת.
גזירות יהושע
כיוונים מנוגדים בפסוקים
מצד אחד, במסירת הגזרות לישראל, יהושע אינו מזכיר שהגזרות הן בשם ה':
עשה מדעת ה'
כך למשל, סובר הרד"ק. הוא אינו רואה קושי שהדבר אינו מוזכר בפירוש משום שפעמים רבות המקרא אינו מפרש הכול, והדברים נלמדים מאליהם.
מטרת הגזרות
מדרש במדבר רבה מביא שלושה הסברים מדוע החרים יהושע את יריחו:
מעלין בקודש ואין מורידין
תפילין של יד ותפילין של ראש
הדוגמה המוכרת היא סדר הנחת תפילין, שמניחים קודם תפילה של יד, ורק לאחריה תפילה של ראש. דבר זה נלמד אמנם לפי הסדר בפסוק שכתוב: "וְהָיָה לְךָ לְאוֹת עַל-יָדְךָ, וּלְזִכָּרוֹן בֵּין עֵינֶיךָ", אך האחרונים מבהירים כי הסיבה לסדר זה היא, שקדושתה של תפילה של ראש גדולה משל יד, ומכיוון שמעלין בקודש ולא מורידין, מניחים קודם את התפילה שקדושתה פחותה, ורק לאחריה את התפילה שקדושתה רבה יותר.
היער הלאומי פרימונט-וינמה
שמורת קלאמת
לבני שבט הקלאמת נשמרו הזכויות לצוד, לדוג, להכין מלכודות ולאסוף חומרים מהיער בשטחים שהשמורה שכנה עליהם פעם בתוך היער הלאומי וינמה.
פיניה (כפר)
פיניה (בהונגרית: Pinnye) הוא כפר קטן במחוז גיור-מושון-שופרון, שבצפון-מערב הונגריה.
המלחמה הפונית השלישית
הרקע למלחמה
הקרתגים, שהזדעזעו מן הדרישה הרומאית, סירבו לה והחליטו להילחם. כל כושר הייצור הקרתגי הוסט למאמצי החימוש מחדש. כל עבד, איש ואישה גויסו לצבא, פסלי האלים ומבני ציבור נהרסו כדי לספק מתכת למען בניית כלי מלחמה, ומסופר שהנשים הקרתגיות אף תרמו את שערן הארוך על מנת ליצור חבלים עבור הבליסטראות ומכונות המלחמה. בסופו של דבר, אף על פי שמסרה בתחילת העימות את כל נשקה, הצליחה קרתגו לייצר בתוך חודשיים עשרות אלפי כלי מלחמה ולבנות צי חדש בן 120 ספינות.
קרן הקולנוע הרוסי
יחד עם משרד התרבות הרוסי, הקרן מהווה לאחד הרגולטורים הממשלתיים החשובים ביותר בתחום הפקות הקולנוע ברוסיה. הקרן ידועה בעריכת אירועי גיוס כספים עבור אולפני הקולנוע ברוסיה שבמסגרתם האולפנים מציגים לבכירי הקרן את הפרויקטים שלהם לשנים הקרובות בעוד בכירי הקרן בוחרים האם הפרויקטים יזכו למימון ממשלתי או לא.
קלקיליה
היסטוריה
ידוע על קיומו של יישוב באזור כבר בימי קדם. באזור העיר המודרנית של קלקיליה נמצאו גם מספר כלי צור המתוארכים לתקופה הפרהיסטורית. בתקופה הרומית הייתה קיימת במקום תחנת דרכים בשם קלקאליאה (calecaicea).
לאחר הקמת מדינת ישראל
בין השנים 1967–1993 הייתה קלקיליה נתונה לממשל צבאי ישראלי וזכתה לפריחה כלכלית. ישראלים רבים הגיעו לעיר לקניות ולטיפולי שיניים.
אינדיאנה ג'ונס ומקדש הסכנה
תיאור המתקן
המתקן הוא רכבת הרים המובילה את המבקרים בתוך מקדש קמבודי הרוס למחצה (המצוי בשלבי שיקום). המבקרים מטפסים עם רכבת ההרים במעלה המקדש ואז מועפים ממנו דרך לולאה של 360 מעלות. תמת המתקן מבוססת על הסרט "אינדיאנה ג'ונס והמקדש הארור" בכיכובו של האריסון פורד. על פי תמת המתקן, המקדש התגלה על ידי אינדיאנה ג'ונס, אשר הקים מסלול עבור הקרוניות שייעודם - להקל על הארכאולוגים בעת שיקום המבנה. המבקרים במבנה מגיעים אליו דרך הג'ונגל ודרך מחנה הארכאולוגים (בו למעשה הם עומדים בתור בכניסה למתקן). בכניסה למקדש עומדים שני פסלי נחשי קוברה המסמלים את האלה שיווה.
נבואות איש העש
הפקה
מרבית הסצינות צולמו בפיטסבורג וקיטנינג שבפנסילבניה. הסרט מתאר מספר אירועים שהתרחשו בארצות הברית, בהם התמוטטות גשר סילבר ליד פוינט פלזנט ב-1967, בה נהרגו 46 איש; סיבת ההתמוטטות קשורה לטענת החוקרים בכשלים טכניים של בניית הגשר, אך בספר ובסרט היא קושרה אל איש העש.
רוחות שוצפות
תיאור המתקן
מתקן זה תוכנן על ידי חברת Walt Disney Imagineering. המתקן הוא רכבת הרים הלוקחת את המבקרים דרך שרידי מקדש אינקה המופיע בסרט "הקיסר נפל על הראש" של חברת אולפני וולט דיסני. המתקן ממוקם באזור "דלתת הנהר האבוד" (Lost River Delta) של פארק השעשועים טוקיו דיסניסי, ומתאים לתמת חלק זה של פארק השעשועים.
בית אניס ג'מל
בית אניס ג'מל, הוא מבנה המצוי ברחוב אלקלעי 9, בפינת רחוב ד'יזראלי שבשכונת טלביה בירושלים.
היסטוריה
לאחר מלחמת העצמאות הועבר המבנה לחזקתו של האפוטרופוס על נכסי נפקדים. בשנות ה-50 הוצע להפוך את המבנה למעון רשמי עבור ראש ממשלת ישראל דוד בן-גוריון, אולם בן-גוריון העדיף להימנע מלהתגורר ברכוש ערבי נטוש, והמבנה הפך למועדון של משרד התיירות, ובהמשך למועדון לעולים. בדירה בקומה העליונה התגורר, בחכירה, התעשיין, אלכסנדר רפאלי.
ג'רום שוטנשטיין
חייו
בנם של אפרים וחנה. למד בבית ספר לבנים של ישיבה יוניברסיטי. לאחר סיום הלימודים הקים את חברת Schottenstein Stores Corp בקולומבוס, שבאוהיו.
משנת 1980 כיהן כחבר בחבר הנאמנים של ישיבה יוניברסיטי. זמן קצר לפני מותו התוודע לרעיון הוצאת תלמוד מתורגם לאנגלית על ידי ArtScroll והתחיל לתמוך בפרויקט לזכר הוריו. הגמרא המבוארת, במהדורתה העברית, נחשבת לאחת ממהדורות הגמרא המבוקשות בקרב רבים. לאחר מותו המשיכו ילדיו ואלמנתו את התמיכה לזכרו של שוטנשטיין.
כרמאן (פרובינציה)
אסונות טבע
ב-22 בדצמבר 2017 בשעה 20:34, פגעה רעידת אדמה בעוצמה של 5.2 בסולם ריכטר באזור המחוז קוהבנן.
בית העלמין בשכונת שערי צדק
בית העלמין שערי צדק הוא בית קברות יהודי קטן הממוקם מערבית לבניין שערי צדק הישן, בין רחוב יפו לשדרות שז"ר בירושלים.
זמן של מספרים
ביקורת
עינב שיף מוואלה! כתב שהשיר "מעולה". הוא ציטט שורה מהשיר: "מה עשו לשיר שלנו?", לתיאור התמה של השיר ושל האלבום:.
גוגל (מנוע חיפוש)
מאפייני מנוע החיפוש
בניגוד לנהוג בתעשיית האינטרנט, דף הבית של גוגל מעוצב בפשטות ומורכב מהלוגו של גוגל, תיבת החיפוש ועוד מספר אלמנטים טקסטואליים. באופן דומה, המודעות בדף תוצאות החיפוש מעוצבות בסגנון מינימליסטי.
סמלילה של גוגל השתנה מעט מאז עוצב עם הקמת החברה.
הגרסה הנוכחית של הלוגו משמשת את החברה מאז ספטמבר 2015.
יותר מזל משכל
השימוש בכלי נחשב לנדיר יחסית. נכון ל־2007, רק באחוז אחד מסך החיפושים באתר נעזרים בו.
קידום אתרים במנוע החיפוש
כדי למשוך תנועה לאתרם מעוניינים בעלי אתרים להציג אותם ראשונים ככל האפשר בתוצאות הדירוג במנוע החיפוש. הדבר יצר תעשייה של קידום אתרים במנועי חיפוש. שיטות קידום אתרים כוללות מצד אחד שיפור מבנה האתר (לדוגמה: לוודא שכל תוכנו ייחשף למנועי החיפוש, לוודא שמילות מפתח הקשורות לתוכנו יופיעו במקום ברור). מצד שני, יש גם שיטות קידום אתרים אשר מנסות לקדם אתר לא בהכרח בקשר למבנה האתר: שתילת מילות מפתח מלאכותיות פופולריות, קישורים מלאכותיים מאתרים אחרים, ועוד. קיימות חברות המתמחות בשיפור הדירוג עבור אתרי אינטרנט. חלק מהדרכים להצגת אתרי אינטרנט נחשבות פעולות שאינן אתיות, אשר גוגל מנסה להילחם בהן אך קיימות גם שיטות לגיטימיות לשיפור הדירוג במנועי חיפוש.
הפריה
הפריה בצמחים בעלי פרחים (מכוסי זרע)
תחילת תהליך ההפריה בנביטת גרגר האבקה על הצלקת. תנאי לנביטה הוא המצאות "נוזל הצלקת" שהוא נוזל דביק ועשיר בסוכרים ובחומרים אחרים, וגורם לפריצה כמעט מיידית של הדופן הפנימי של גרגר האבקה דרך פתח הנביטה. דפנות גרגר האבקה הריק נותרות דבוקות לפני הצלקת בעוד החלק המבצע את הפריצה הופך במהירות לנחשון נביטה. הוא חודר אל בין תאי הצלקת ומתקדם מטה, אל תוך עמוד העלי, לכיוון השחלה, תוך כדי המסת רקמות עמוד העלי בעזרת האנזים צלולאז, המפרק דפנות תאים. הנחשון ניזון מחומרים שהוא סופג מהתאים המתפרקים, והאנרגיה הנוצרת משמשת להמשך צמיחתו.
יונתן מאיר
קורות חיים
מאיר נולד בעיר לוון בבלגיה. אביו הוא פרופ' אפרים מאיר, נוצרי קתולי שהתגייר. יונתן מאיר הגיע עם משפחתו לירושלים בשנת 1983 ומאז מתגורר בה. התחיל את לימודיו באוניברסיטה העברית בירושלים בשנת 1997 בחוגים מחשבת ישראל, היסטוריה של עם ישראל ופילוסופיה. את התואר השני השלים בחוג להיסטוריה של עם ישראל, בהדרכת פרופ' ישראל ברטל, על הלל צייטלין והחסידות. בהשפעת פרופ' ישראל ברטל כתב את הדוקטורט על כתביו הפארודיים והסאטיריים של המשכיל יוסף פרל, שנספח לו ככרך שני מהדורה מוערת ומבוארת של ספר מגלה טמירין (וינה 1819), על פי דפוס ראשון, הנוסח ביידיש וכתבי יד רבים ומפוזרים. העבודה אושרה בהצטיינות יתירה וזכתה בפרס ע"ש בלומפילד. עם סיום הדוקטורט בשנת 2010 השלים פוסט דוקטורט במסגרת קרן עמיתי קרייטמן, באוניברסיטת בן-גוריון בנגב, ולאחר שנה נקלט במחלקה למחשבת ישראל כפרופסור חבר. זכה במלגת אלון לשנים 2013–2015. באוגוסט 2015 נתמנה לפרופסור מן המניין; וביוני 2019 נבחר כחבר באקדמיה הלאומית למדעים.
קישורים חיצוניים
על הספר "רבי נחמן מברסלב: צער העולם וכיסופי משיח" על הספר "רחובות הנהר"
גיאורגי השלישי, מלך גאורגיה
חייו
גיאורגי עלה לכס המלוכה בשנת 1156, עם מותו של אביו דמטרה הראשון. בעלותו לשלטון שינה גאורגי את המדיניות הצבאית ההגנתית של אביו למדיניות אגרסיבית יותר, ופתח במתקפה על שליטי ארמניה השכנה, הסלג'וקים. במערכה הראשונה כנגד סולטנות חלאט הסלג'וקית, בראשות שאח-ארמן, מיד עם עלייתו לשלטון, בשנת 1156, הוא קצר הצלחה. בשנים 1161–1162, הוא סיפח את הערים הארמניות אני (Անի) ודווין (Դվին). אולם התקפת נגד של הסלג'וקים גרמה לגיאורגי לוויתור על העיר אני לשליטים המוסלמים בתנאים של ואסליות. בסופו של דבר סופחה העיר לממלכה הגאורגית בשנת 1173. במהלך תקופה זו, הורחב הצבא הגאורגי במתנדבים ארמנים, שלקחו בהתלהבות חלק בשחרור אדמותיהם. בשנת 1167, הוא התקדם להגנת הוסלות הגאורגית, שאח אר'סארטן משירוואן (Şirvan) כנגד הסתערות הכוזרים והקיפצ'קים (Qıpçaq), שנבעה משאיפתם לעצור את חיזוק השליטה הגאורגית באזור.
נישואין וילדים
בסביבות שנת 1155, נישא גיאורגי לבורדוחאן (גוראנדוחט), בתו של חודן, מלך אוסטיה. נולדו להם שתי בנות:
הברון ד'אולבאק
פוליטיקה וערכים
בעבודותיו המאוחרות עבר מכתיבה על נושאים דתיים מטה-פיזיים לכתיבה על נושאים פוליטיים וחברתיים. בספריו "המערכת החברתית" (Système social 1773), הפוליטיקה הטבעית (Politique naturelle, 1773–1774), המוסר האוניברסלי ( Morale universelle (1776) הוא ניסה לתאר מערכת ערכים חלופית המבוססת על מטריאליזם ורציונליות במקום המערכת הנוצרית אותה תקף בחריפות. הוא היה מאוד ביקורתי כלפי מה שראה כניצול לרעה של כוח שלטוני בצרפת ומחוץ לה.
סוכנות החלל הישראלית
שיתופי פעולה
בספטמבר 2003 חתמה סוכנות החלל הישראלית על הסכם שיתוף פעולה עם סוכנות החלל ההודית, במטרה לשגר טלסקופ המסוגל לקלוט קרניים אולטרה-סגולות.
רמת החיים בישראל
תמ"ג לנפש ופריון העבודה
הצריכה הפרטית לנפש עלתה בשנים 1950 עד 2007 ב-3.4% בממוצע לשנה, וב–2007 היא הייתה גדולה פי 6.9 מאשר ב–1950.
רווחת הדיור
צפיפות הדיור במשקי הבית היהודיים לפי מספר הנפשות לחדר באחוזים:
חינוך והשכלה
בעוד שבתחילת שנות ה-60 היו כרבע מהאוכלוסייה (בני 15 ומעלה) חסרי השכלה כלל או למדו פחות מ-4 שנות לימוד, כיום הנתון הזה עומד על 3.5%. בקרב צעירים בני 25–34 השיעור הוא 1.1%. חלקם באוכלוסייה של בעלי 13 שנות לימוד ומעלה (בעלי השכלה תיכונית מושלמת ולמעלה מכך) הגיע ב-2010 ל-44%, בהשוואה ל-11.8% ב-1970. בין אלה אחוז נכבד של בעלי 16 שנות לימוד ומעלה - 21.8% מהאוכלוסייה. שינויים אלה נובעים הן מהרחבת מערכות החינוך (חינוך חינם עד סיום בית-הספר התיכון, הרחבת המסגרות השונות להשכלה גבוהה) וכן לרמת ההשכלה הגבוהה של העלייה שהגיעה לישראל, בייחוד העלייה מברית המועצות לשעבר בשנות ה-90. מספר מקבלי התארים מן האוניברסיטאות והמכללות הגיע ב-1996 ל-35,000, בעוד שב-1949 ניתנו על ידי האוניברסיטאות כ-200 תארים בלבד.
תובל שפיר
ביוגרפיה
ב-2016 הוא הצטרף למופע "יצא משליטה" שביים דני קרפל. באותה שנה חזר לצלם את העונה השביעית והאחרונה של הסדרה גאליס, אשר עלתה במאי והסתיימה ביולי. עם סיום הסדרה, מספר ימים אחרי הפרק האחרון עלה המופע - "גאליס מופע סוף", מופע הסיום של הסדרה. בספטמבר של אותה שנה זכה בתואר "שחקן השנה" בפעם החמישית ברציפות ב"טקס נבחרי הילדים" 2016.
Widow's Weeds
Widow's Weeds הוא האלבום המלא הראשון של להקת המטאל הגותי טריסטניה. באלבום זה יוצאת טריסטניה מסגנון הדום מטאל-הגותי ומפתחת את סגנון המטאל הגותי הסקנדינבי הסימפוני הכולל את שירת היפה והחיה - גרואלינג המאפין דום-דת' (על ידי הזמר-יוצר מורטן ולנד) ושירה נשית אופראית (על ידי זמרת הסופרן ויבקה סטנה) - גיטרות חשמליות כבדות, כינור, קלידים וקטעי מקהלה. אלבום זה הוא כנראה הכבד ביותר של הלהקה, ובולט בו המקצב האיטי של הדום מטאל, לצד אלמנטים סימפוניים. רוב שירי האלבום עוסקים במוות, שכול ואבל.
איבר מין
ביונקים
ברוב החברות האנושיות, ובמיוחד בחברות השמרניות יותר, חשיפת איברי המין אנושיים בציבור אסורה.
היקום על פי הפיסיקה המודרנית
בספרו מסביר קירש את מרבית התאוריות של הפיזיקה, מהפיזיקה הקלאסית ועד לפיזיקה המודרנית כולל תורת המיתרים וקוסמולוגיה. הפרקים בספר מסודרים בצורה כרונולוגית כדי להביא לקורא את ההתפתחות ההיסטורית של הנושא עם הדגשה על האישים והרעיונות המרכזיים. הנושאים מועשרים בהצגת המהפכות הפילוסופיות אשר גרמה הפיזיקה ובהן תורת היחסות ומהות הזמן, תורת הקוונטים והוודאות במדע ועוד.
אדריאנוס החמישי
ביוגרפיה
הוא ביטל את הבולה אפיפיורית של גרגוריוס העשירי על ניהול קונקלווה, אך מת לפני שחוקק תקנות חדשות, ובמקומו נבחר יוחנן העשרים ואחד לאפיפיור.
לוגוצנטריות
ביקורת על המונח
אליס טוען כי דרידה מתעלם מחלקים ניכרים בפילוסופיה של הלשון, ומזנק מתפיסה קיצונית אחת לתפיסה קיצונית נגדית. דרידה, טוען אליס, מזהה כשל בסיסי בתפיסה שהלשון מתייחסת לאובייקטים שאינם תלויים בה, ועובר משם לתפיסה הקיצונית לא פחות, לפיה הלשון אינה מסמנת דבר מלבד עצמה. בין שתי האפשרויות הללו קיים טווח רחב, שפילוסופים שונים עסקו בו, וממנו דרידה והדקונסטרוקציה מתעלמים לחלוטין.
מיכאיל אוסטרוגרדסקי
חייו
ב-1828 חזר לרוסיה עם מוניטין של מתמטיקאי נודע, והחל ללמד בבית הספר הגבוה למהנדסי תחבורה. בשנת 1830 נבחר לכהן באקדמיה הרוסית למדעים. הוא קיבל לידיו עבודות של ניקולאי לובצ'בסקי, אך לא הבין את חשיבותן ומשום כך פסל אותן.
שמריה נח שניאורסון
תולדות חייו
נולד בשנת ה'תר"ב (1842) בעיירה לובביץ' ברוסיה. היה בנו השלישי של האדמו"ר מקאפוסט יהודה לייב שניאורסון. למד אצל סבו רבי מנחם מנדל שניאורסון (הצמח צדק), אצל אביו, ואצל אחיו רבי שלמה זלמן שניאורסון. נישא לרבנית אסתר ליבא - בת דודו רבי ישראל נח מניעזין.
בשנותיו האחרונות, עם גבור הלחץ של השלטון הרוסי החדש, נחלש הרש"נ וביום ט"ו בטבת שנת ה'תרפ"ג נפטר.
חיסון נגד אבעבועות שחורות
היסטוריה
ב-1796 הוא ביצע את הניסוי הקליני הראשון, הוא החדיר לגופו של ג'יימס פיפס, ילד בריא ועני בן שמונה, נגעים של אבעבועות הבקר. כפי שצפה, הילד לקה בגרסה קלה מאוד של המחלה והחלים תוך זמן קצר. כעבור זמן מה הוא שרט את עורו של הילד ומרח על השריטה נוזל מאבעבועה של אדם החולה באבעבועות שחורות, וכפי שהעריך, הילד לא חלה במחלה. על סמך הניסוי הבודד הוציא ג'נר בשנת 1796 את החיסון הראשון בעולם כנגד אבעבועות שחורות.
במאה העשרים
החולה האחרון במחלה, עובד בית חולים בשם עלי מאלין שחלה באופן ספונטני, זוהה בשנת 1977 בסומליה שבאפריקה ושרד את המחלה. הקורבנות האחרונים הידועים של אבעבועות שחורות נדבקו ומתו ב־1978 בברמינגהאם שבאנגליה בעקבות תאונת ניסוי. במהלך הניסוי, שנעשה ללא היתר על ידי מיקרוביולוג בשם הנרי בדסון, אירעה תקלה בה דלפה דרך צינורות האוורור כמות קטנה של נגיפים, אשר הספיקה כדי לגרום למחלתה ומותה של צלמת רפואית, ג'נט פרקר. בדסון התאבד עוד לפני שפרקר נפטרה.
אח"י עצמאות (סער 6)
אח"י עצמאות היא קורבטה מסדרה סער 6 של חיל הים הישראלי, שנבנתה על ידי חברת טיסנקרופ (מספנות TKMS) החל משנת 2015. היא אחת מארבע קורבטות בסדרה, הפועלות בשייטת 3 של חיל הים הישראלי, ונמל הבית שלה הוא בסיס חיפה.
החוזה לבניית ארבע הספינות נחתם במאי 2015. הספינה הראשונה בסדרה, אח"י מגן, הגיעה בסוף שנת 2020 והספינות שלאחריה הגיעו במהלך שנת 2021. אח"י עצמאות היא הספינה השנייה בחיל הים בשם זה (קדמה לה אח"י עצמאות בסדרת סער 4).
החולצה הצהובה
בדבוקת הרוכבים קיים נוהג בלתי כתוב, האומר כי יש לשמור על קצב אחיד במרוץ, בשעה שלובש החולצה הצהובה (או לובש חולצת המוביל במרוצי קטעים אחרים) נקלע לבעיה שאינה קשורה לכושרו הספורטיבי; אם בשל עצירה ל"שירותים" ואם בשל מעורבות שלו בנפילה או בשל תקלה טכנית. עם זאת, מאז תחילת שנות ה-2000, ובמיוחד בעשור האחרון, היו מקרים לא מעטים בהם לא נשמר נוהג ג'נטלמני זה.
התפלגות בולצמן
התפלגות בולצמן היא מושג מרכזי במכניקה סטטיסטית.
לפי התאוריה הארגודית כל מערכת דינמית תגיע לבסוף לשיווי משקל, שבו הסיכויים לאכלוס מצב מתוארים על ידי התפלגות בולצמן. למרות זאת, העולם שסביבנו רווי במערכות שאינן בשווי משקל. אנרגיית השמש מחזיקה את אטמוספירת כדור הארץ מחוץ לשיווי משקל ובכך מאפשרת את תופעות מזג האוויר, הנובעות משאיפת המערכת לחזור לשיווי משקל תרמודינמי. עקרון הפעולה של הלייזר מבוסס על דחיפת מערכת קוונטית אל מחוץ לשיווי משקל ליצירת היפוך אוכלוסייה.
מריה מיטשל
ילדות, נעורים והשכלה
כללי המדע אותם אימצה, על פיהם כל דבר חייב להיבחן על מנת לקבלו כאמת, הובילו אותה לעימות עם קהילת הקווייקרים שבה חייתה. אחד מעיקרי האמונה הקווייקרית, כי יש לקבל בשמחה את המוות כדרך לגן עדן, נראה בעיניה כעיקרון מעוות, בייחוד אחרי שצפתה במות אחיינה הקטן בייסורים קשים במרץ 1842. היא חדלה ללכת ל"מפגשים" והקהילה החליטה להוציאה משורותיה ב-1843, כשהייתה בת עשרים וחמש. למרות ביקורתה כלפי הדרך הקווייקרית לא הפכה מריה לאתאיסטית, אלא הצטרפה לכנסייה היוניטריאנית, ובה הייתה חברה עד מותה.
המסע לאירופה
מיטשל חזרה לננטקט בקיץ 1858. אמה עדיין שכבה במיטת חוליה ומיטשל חזרה לטפל בה, כשבמקביל המשיכה לערוך תצפיות באמצעות טלסקופ שקיבלה כמתנה מ"קבוצת הנשים של אמריקה". לידיה מיטשל מתה ב-1861, ותוך שלושה חודשים מכרו מריה מיטשל ואביה את כל רכושם בננטקט ועברו להתגורר בלין (Lynn), עיירה במסצ'וסטס בקרבת בוסטון. השניים המשיכו לעסוק בתצפיות אסטרונומיות, אם כי מותה של לידיה השפיע קשה על שניהם, ועל פי מכתביהם מתקופה זו סבלו מדיכאון מתמשך.
מיכאיל ברודנו
קריירה עסקית ברוסיה
בשנת 1987 הצטרף ל"מרכז ההנדסי-מדעי לצעירים", שהקים מיכאיל חודורקובסקי יחד עם ידידו ליאוניד נבזלין, ולדימיר דובוב ופלטון לבדב. המרכז הוקם במסגרת מדיניות "הפרסטרויקה" בברית המועצות, והיה אמור להיות "חממה טכנולוגית" למסחור פיתוחים הנדסיים וטכנולוגים. בפועל, ביוזמת חודורקובסקי ושותפיו המרכז עסק בייבוא ​​ומכירת מחשבים, ובמסחר במגוון רחב של מוצרים נוספים וכך צברו הון ראשוני. בשנת 1989 קיבלו רישיון בנקאי, להקמת בנק "מנאטפ", כאחד הבנקים הפרטיים הראשונים בברית המועצות. בנק מנאטפ התרחב במהירות, על ידי שימוש ברוב הפיקדונות שגויסו למימון עסקי היבוא של הקבוצה. הבנק החל לפעול גם מחוץ לרוסיה, בסיוע של בנק אוף ניו יורק מלון ואיש העסקים הישראלי ברוס רפפורט (שהיה בעל מניות בבנק אוף ניו יורק).
פרשת יוקוס
באוקטובר 2003 נעצר חודרוקובסקי, בחשד להעלמת מס, מעשי הונאה וגניבת כספים מחברות שונות בהיקף של מיליוני דולרים שביצע יחד עם שותפיו. והודח מתפקידו כמנכ"ל "יוקוס". ברודנו יחד עם ליאוניד נבזלין וולדימיר דובוב ברחו לישראל. ברודנו הואשם גם במעילה בכספי חברת דשנים. חודרוקובסקי ויתר החשודים בפרשה הכחישו בתוקף את כל ההאשמות נגדם, וטענו כי החקירה היא פוליטית, בהנחייתו של פוטין, כנקמה על תמיכתם במפלגות אופוזיציה המתנגדות לשלטונו. בפברואר 2004 הודח ברודנו רשמית מתפקידו בחברת "יוקוס". במסגרת החקירה וההליכים שנקט הקרמלין, החלה פעולה משפטית שהביאה למעשה לפירוקה של יוקוס ולהפקעתה מבעליה. ב-3 במרץ 2004, סטיבן קרטיס, המנכ"ל הבריטי של "מנאטפ", נהרג בהתרסקות מסוק ליד בורנמות' בדרום אנגליה, בנסיבות חשודות. בינואר 2005, הוציא האינטרפול צו מעצר בינלאומי לברודנו וולדימיר דובוב, לבקשת שלטונות רוסיה. שלטונות רוסיה פנו כבר כמה חודשים קודם לישראל, בבקשה לפתוח בהליכים להסגרתו של נבזלין, שהיה חשוד ברוסיה גם ברצח. בפברואר 2005 הוזמנו מיכאל ברודנו וולדימיר דובוב לביקור בארצות הברית על ידי חברי הקונגרס האמריקאי טום לאנטוס וכריסטופר קוקס. והשתתפו בארוחת בוקר במעמד נשיא ארצות הברית ג'ורג' בוש, זאת כאות תמיכה במאבקם למען הדומקרטיה ברוסיה. במקביל החלה קבוצת מנאטפ בהליכים משפטיים נגד מממשלת רוסיה בתביעה ליצויים בהיקף של כ-28 מיליארד דולר בגין נזקים שנגרמו לה, לטענתה, לאחר שהשלטונות עיקלו ומכרו את "יוקוס". מנאטפ שיגרה "הודעת בוררות" לממשלת רוסיה, בה היא תובעה מהשלטונות במוסקבה למנות נציג לשימוע שייערך "תחת סמכות שיפוטית מערבית" בהאג, הולנד.
נטע פורת
ביוגרפיה
גדלה בתל אביב, בת לעורך דין. למדה בבית הספר התיכון תלמה ילין, ובסוף כיתה י"א עזבה אותו ועברה ל"אנקורי", כדי שתוכל להיעדר מהלימודים בעת צילום הסדרה נשות הטייסים.
פרוזה (כתב עת)
את הגיליונות הראשונים ערך יעקב בסר. בגיליון הראשון התפרסמו שני שירים של יונה וולך. הגיליון השני נפתח בשני שירים שכתב המשורר הפלסטיני אנטון שמאס על יונה וולך. תקופה זו, לפני הבחירות לכנסת התשיעית המכונות "מהפך 1977", הייתה סוערת מבחינה פוליטית. בסר רצה להבליט בכתב העת מעורבות פוליטית וחברתית, והגדיר את "פרוזה" כ"עיתון מעורב שיעודד ויתמוך במעורבותו האישית והמוסרית של היוצר בחיי החברה שלנו". לעומתו, קריים התעניין פחות בפוליטיקה ושאף יותר לשירה וספרות אמנותית. על רקע חילוקי דעות אלה פרש בסר מעריכת כתב העת באפריל 1976, וקריים היה לעורך הראשי. לאחר זמן מה בסר ייסד את כתב העת הספרותי "עתון 77", שהיה פוליטי יותר באופיו, וערך אותו במשך כ-30 שנה.
כתובות מקדש אידליון
כתובות המקדש באידליון (היא 𐤀𐤃𐤉𐤋, "אדיל" בפיניקית) הן שש כתובות פיניקיות שמצא רוברט המילטון לאנג בחפירותיו במקדש רשף מכל/אפולון אמוכלוי באידליון שבקפריסין בשנת 1869. הן פורסמו לראשונה על ידי פול שרדר בשנת 1872. המפורסמת מבין הכתובות הללו ידועה בשם הכתובת הדו־לשונית מאידליון. הכתובות נמצאות כיום במוזיאון הבריטי. כל הכתובות הן ווריאציות של כתובות נדר פיניקיות.
חשיבות הכתובת במחקר
הכתובת היוותה אבן רוזטה לפענוח הכתב הקיפרי ההברתי. כתובות דו־לשוניות פיניקיות־קיפריות מהשנים 17 ו־30 למלוכת מלכיתן נמצאו גם בטמסוס.
כתובת 4
"ירח כרר" המוזכר בכתובת נזכר גם בלוחיות פירגי. נחום סלושץ פירש את הכתובת כך:.
כתובת 5
הכתובת ידועה כ־KAI 40.
בית הקברות היהודי הישן בברלין
היסטוריה
בשנת 1844 הוקם בצד בית הקברות בית אבות יהודי שפעל עד 1942, אז הפך לבית מעצר של הגסטפו.
סאליף קייטה (קבוצת כדורגל)
הקבוצה הופיעה פעם אחת במפעלים האפריקאיים, בעונת 1999 בגביע CAF, אך הודחה כבר בסיבוב הראשון.
מנחת כהן
ספרים בשם זה
}}
צ'נגדו יי-לונג-1
היסטוריה תפעולית
לפי CADI, היי-לונג1 עבר בדיקות טיסה והוכיח את עצמו כמוצלח, כאשר תוכנית ניסויי הטיסה כוללת ניסויי נשק של פצצות וטילי אוויר-קרקע.
ידוע שדגם אחת מהסוג אבד בתאונה במהלך 2011.
חטיבת הייצוא הביטחוני של סין מנהלת את הייצוא של המל"ט ו-100 פריטים יוצאו נכון לסוף 2018. מספר לא ידוע של מל"טים נרכשו על ידי ערב הסעודית במאי 2014.
ננסי קאטו
ביוגרפיה
ננסי קאטו נולדה בדרום אוסטרליה למשפחה אוסטרלית ותיקה. היא למדה ספרות בריטית באוניברסיטת אדלייד וסיימה את הלימודים בשנת 1939. בשנים 1935–1941 היא עבדה כעיתונאית בעיתון באדלייד.
עבודתה
את הספרה הידוע ביותר "כל הנחלים זורמים לים" היא פרסמה ב-3 כרכים בשנים 1958, 1959 ו-1962. החל משנות ה-70 של המאה ה-20, היצירה מודפסת בכרך אחד. בשנת 1983 על בסיסה צולמה סדרת טלוויזיה כל הנחלים זורמים לים.
בהמשך היא פרסמה ספרים נוספים בעיקר על תרבות אוסטרליה וחיי הילידים.
סאמר לי
בית הנבחרים של פנסילבניה
לי קראה תיגר על הנציג המכהן של המחוז ה-34 של פנסילבניה בבית הנבחרים של המדינה, פול קוסטה והחליטה לרוץ בבחירות נגדו. בפריימריז שנערכו היא הביסה אותו לאחר שקיבלה 67.8% מהקולות, בהמשך ניצחה לי גם בבחירות הכלליות ונבחרה לבית הנבחרים של פנסילבניה. לי קיבלה לאורך הקמפיין את תמיכתם של ארגון הסוציאליסטים הדמוקרטיים של אמריקה.
בית הנבחרים של ארצות הברית
באוקטובר 2021 הכריזה לי כי בכוונתה להתמודד על ייצוג מחוז הקונגרס ה-18 של פנסילבניה, זאת לאחר שהנציג המכהן של המחוז, מייק דויל הודיע על פרישתו מהחיים הפוליטיים. לאחר שינוי גבולות של מחוזות הקונגרס בהם רוב המחוז ה-18 הישן, כולל פיטסבורג הפכו למחוז ה-12, הודיעה לי בכוונה להתמודד על ייצוג מחוז זה.
הודא עזרא נונו
הודא עזרא איברהים נונו (בערבית: هدى عزرا نونو; נולדה ב-7 בספטמבר 1964) היא אשת עסקים, פוליטיקאית, ודיפלומטית יהודיה-בחריינית. כיהנה כשגרירת בחריין בארצות הברית בין יולי 2008 לסוף 2013 ובמקביל כשגרירת בחריין בקנדה מיוני 2009.
תומר חן
באפריל 2020 התארח חן במחרוזת "נדרת לי נדר" של הזמר לידור בן ישי, שכללה את שירו (שבמקור מבוצע ביחד עם בן אל).
מקדוניה הצפונית במשחקים האולימפיים
עד כה, זכה רק שני ספורטאי מקדונים זכו במדליה אולימפית, המתאבק מגומד איברגימוב שזכה במדליית ארד באולימפיאדת סידני (2000) בקטגוריית המשקל של עד 85 ק"ג בהיאבקות בסגנון חופשי ובאולימפיאדת טוקיו (2020) זכה דג'אן ג'ורג'יבסקי שניצח בענף הטאקוונדו. שאר ספורטאים המקדונים שהשתתפו בתחרות רשמו הישגים צנועים יותר, והיחיד שהצליח להתברג בצמרת היה המתאבק מוראד רמזאנוב, שדורג שביעי באולימפיאדת בייג'ינג (2008). במשחקי החורף לא הצליח אף ספורטאי מקדוני לרשום הישג משמעותי.
לפי אולימפיאדה
באולימפיאדות הקיץ:
גן לאומי ירקון
היסטוריה
לאחר הקמת המדינה האזור סופח לפתח תקווה וכבר בשנת 1951 הוצע להקים במקום פארק עירוני סביב המבצר ומקורות הירקון בשטח של 750 דונם. במקביל החל תכנון פרויקט מפעל ירקון-נגב. התוכנית להקמת הפארק לא יצא לפועל והמקום היה מוזנח במשך שנים רבות. אבנים מהמבצר, שנשמר שלם עד שנות ה-50, נלקחו לשימוש משני וחלק מקירותיו קרסו. הקמת הפארק החלה לבסוף בשנת 1971 על ידי עיריית פתח תקווה ורשות הגנים הלאומיים, במקום תוכנן לבנות בריכת שחייה, אגם ומסעדה. במקביל החלה הקמת פארק מגדל אפק הסמוך שבשטח המוניציפלי של ראש העין.
מפת אורביס טרארום
מפת אורביס טרארום (בלטינית: Orbis Terrarum; מילולית: "עיגול הארצות") או מפת T-O היא סוגה של מפות עולם (מפה מונדי) אשר צוירו בימי הביניים כדי לתאר את מראהו של העולם הידוע באותה עת. לעיתים מפות אלה נקראות "מפות ביאטיניות" על שם מפת ביאטוס - אחת הדוגמאות הראשונות של מפה מסוג זה, אשר צוירה על ידי ביאטוס מליבאנה, נזיר ספרדי בן המאה השמינית.
פדרציית הרוגבי הרוסית
פדרציית הרוגבי הרוסית (ברוסית: Федерация регби России) הוא הגוף השולט בענף היוניון רוגבי ברוסיה. הוא נוסד בשנת 1936 במקור כאיגוד הרוגבי של ברית המועצות. איגוד הרוגבי של רוסיה הפך לחלק מאיגוד הרוגבי העולמי בשנת 1990.
ריקרדו סה פינטו
קריירת משחק
סה פינטו הצטרף לקבוצה של המאמן קרלוס קיירוש לקראת עונת, וכבר באותה העונה הניף עמה את הגביע הפורטוגלי. ספורטינג גברה בגמר 0–2 על מאריטימו, במשחק בו עלה סה פינטו כמחליף במקומו של קרסימיר באלקוב כעשר דקות לסיום ההתמודדות.
בתום העונה פרש ממשחק פעיל, בגיל 35.
נח ברוש
נוח ברוש (נולד ב-1948) הוא עמית מחקר לשעבר בחוג לאסטרונומיה ואסטרופיזיקה באוניברסיטת תל אביב, ששימש גם חוקר ראשי בפרויקט טלסקופ החלל טאווקס בתחום העל-סגול ומנהל מצפה הכוכבים על שם וייז.
ביוגרפיה
מלבד עבודת מחקר, ברוש עוסק בכתיבה מדעית פופולרית בעיתונים, כתבי עת והאינטרנט. כמו כן, הוא מתראיין לטלוויזיה ולרדיו בנושאי חלל. בין השנים 2009 ל-2012 שימש ברוש בתפקיד סגן-נשיא החטיבה לאנרגיות גבוהות ואסטרונומיה מהחלל באיגוד האסטרונומיה הבינלאומי.
יחסי יוון–צרפת
היסטוריה
יחד עם בריטניה ורוסיה, צרפת הפכה לאחת המעצמות הערבות לעצמאות ממלכת יוון. זו באה לידי ביטוי בפוליטיקה המקומית היוונית בתקופת שלטונו של המלך אותון, כאשר המפלגה הצרפתית הייתה בתחרות על ההשפעה עם המפלגה האנגלית והמפלגה הרוסית. בריטניה השתלטה בהדרגה על העמדה הדומיננטית בעניינים היווניים אחרי 1860, אבל צרפת עדיין שמרה על מידה של השפעה, במיוחד בענייני צבא, ומשלחות צבאיות צרפתיות התבקשו להביא למודרניזציה של הצבא היווני במהלך 1884–1887 ו-1911–1914. צרפת גם מילאה תפקיד חשוב בצירוף יוון למדינות ההסכמה במהלך מלחמת העולם הראשונה, והצרפתים תרמו ליצירת "הפילוג הלאומי" מצד ראש הממשלה אלפתריוס וניזלוס. חיילים צרפתים, שפעלו יחד עם תומכי וניזלוס, כבשו את אתונה, תפסו את הצי היווני המלכותי, ולבסוף, ביוני 1917 סייעו להדחת קונסטנטינוס הראשון, מלך יוון. עם זאת, המדיניות הפרו-יוונית של ממשלת צרפת, התהפכה לאחר התבוסה האלקטורלית של וניזלוס בנובמבר 1920, ולאחר מכן תמכה צרפת בלאומנים הטורקיים בראשות כמאל אתאטורק במלחמתם נגד יוון.
שיתוף פעולה ביטחוני
צרפת ויוון משתפות פעולה בתחום הביטחוני ברמה קרובה מאוד, ושתי המדינות משתתפות כל שנה באימונים צבאיים שונים ותרגילים במזרח הים התיכון, יחד עם מדינות אחרות כמו איטליה, מצרים וישראל. בנוסף, חיל הים הצרפתי והצי היווני משתפים פעולה באופן הדוק בענייני ביטחון בכל האזור הים התיכוני, וספינת הדגל של הצי הצרפתי, ונושאת המטוסים שארל דה גול מבקרת מדי פעם בבסיס הצי היווני במפרץ סודה, הנמל הימי העמוק היחיד המסוגל לתמוך בנושאות המטוסים הגדולות.
סידני אדלשטיין
הקשר עם ישראל
מאוחר יותר, ב-1972, עזר אדלשטיין להקים מרכז ללימודי ים באוניברסיטת חיפה, בראשותו של הביולוג הימי אהוד שפנייר, שבמסגרתו נשלו מן הים חלזונות הארגמונים.
הקמת המרכז עודדה, בין שאר הפרויקטים והיוזמות של המרכז, מחקרים נוספים על צביעת בדים בתקופת המקרא, ובעיקר בצבעים ארגמן ותכלת. מחקר רחב היקף בשיתוף מעבדות באוניברסיטת חיפה ומכללת שנקר הביא לספר חלוצי על צבעים המופקים מחילזון ארגמן קהה קוצים, הארגמן המלכותי והתכלת המקראי: "הארגמן והתכלת: משא הרב הראשי ד"ר יצחק הרצוג על תעשיות הצבע בישראל הקדומה ותרומות מדעיות מעודכנות" (ירושלים, כתר, 1987).
מבצע עופרת יצוקה
מבצע עופרת יצוקה היה מבצע צבאי רחב-היקף, שהוביל צה"ל ברצועת עזה בין 27 בדצמבר 2008 (יום שבת, ל' בכסלו תשס"ט) ל-18 בינואר 2009 (יום ראשון, כ"ב בטבת תשס"ט), בעקבות ירי רקטות מהרצועה על אזרחים ויישובים במערב הנגב. מטרתו הייתה "לפגוע קשה בממשלת חמאס על מנת לגרום למציאות ביטחונית טובה יותר לאורך זמן סביב רצועת עזה, תוך חיזוק ההרתעה וצמצום ירי הרקטות ככל שניתן". בסופו של דבר הוגדרו שלושה יעדים למבצע: הראשון — ליצור רגיעה ביטחונית שתשרוד לאורך זמן; השני — למנוע את יכולת חמאס להתחמש; והשלישי — להחזיר את החייל החטוף גלעד שליט. יעד זה הוגדר, ולא חד-משמעית, רק לקראת סוף המבצע. ב-17 בינואר, לאחר 22 ימי לחימה, הכריזה ישראל על הפסקת אש חד-צדדית, שנכנסה לתוקפה למחרת בשעה 2 לפנות בוקר, וכוחותיה החלו לצאת בהדרגה מהרצועה וסיימו את יציאתם ב-21 בינואר.
רקע
במהלך הרגיעה העריך ראש השב"כ, יובל דיסקין, ש"בעזה יש רקטות שיכולות להגיע עד לקריית גת וייתכן שגם עד לאשדוד", ובמהלך המבצע התבררה הערכה זו כנכונה (רקטות הגיעו גם ליבנה).
שלב א': תקיפה אווירית
אלוף פיקוד הדרום, יואב גלנט, הציג שינוי בשיטת הלחימה של צה"ל בפעילי הטרור: "בעבר כל מפקד בחמאס בנה בית של שלוש קומות, כאשר קומת המרתף שימשה מחסן לאמצעי לחימה, קומת הביניים הייתה המפקדה שלו ובקומה השלישית התגוררה המשפחה, אחרי שבמשך השנים הם הבינו שצה"ל לא יפגע במבנה בגלל המשפחה. ברגע ששינינו את הקונספט באמצעות התקשרות למשפחה וירי של פצצה בודדת, כשלאחר מכן הבניין הושמד - המפקד נותר מוטרד מכך שאין לו מפקדה וגם אין לו בית לבני משפחתו".
שלב ב': פעולה קרקעית בשילוב חילות האוויר, הים והתותחנים
ב-29 בדצמבר 2008 החל צה"ל לרכז כוחות קרקע - חי"ר, הנדסה קרבית ושריון - סביב רצועת עזה, וכן פרס סוללות תותחים סמוך לגבול הרצועה. במקביל אישרה ממשלת ישראל גיוס 6,500 חיילי מילואים.